open-index/open-wikipedia-markdown huggingface dataset:
The Vintage Gigolos

**The Vintage Gigolos** war vun 2006 bis 2015 eng lëtzebuergesch Rockgrupp.

## Geschicht
D'Vintage Gigolos si vum Christian Schwartz an Daniel Jungers am Joer 2006 gegrënnt ginn. Nodeem se de Lou Metz, de Paul Thein an de Michel Guillaume iwwerzeegt krute fir bei hirem Projet matzemaachen, hu se hiren éischte Concert am Mee 2007 gespillt.

Am Mee 2010 hu se um Food For Your Senses-Festival gespillt. No enger Rei vun Optrëtter koum am Dezember 2010 hiren éischten Album *The Day After* eraus.

Am Januar 2011 ass hir Single *The Day After* bis op déi éischt Plaz an de lëtzebuergeschen Hitcharts komm. Am Mee 2011 hu se nees um Food For Your Senses-Festival gespillt a beim Rock um Knuedler 2011 ware se den Opener op der Haaptbün.

2015 huet si opgehalen.

## Bandmemberen
* Christian Schwartz (Gittar, Hannergrondgesank)
* Daniel Jungers (Gittar, Hannergrondgesang)
*Jean-Lou Metz (Bass, Synthesizer, Hannergrondgesank)
* Paul Thein (Batterie, Samples)
* Michel Guillaume (Gesank, Akustesch Gittar)

## Discographie
* 2010, The Day After (Album)
* 2012, Up! (EP)

## Um Spaweck
* Offiziell Websäit
* 5vier.de
* L'essentiel
Pit Schlechter (Vëlossportler)

De **Pit Schlechter**, gebuer de 26. Oktober 1990 an der Stad Lëtzebuerg, ass e lëtzebuergesche Vëlossportler.

## Palmarès
### 2008
* 1. beim Grand Prix François-Faber
### 2010
* 3. lëtzebuergesche Landesmeeschterschaften am Cyclo-Cross an der Kategorie Elite
### 2011
* 3. bei de Spiller vun de klenge Länner 2011 an der Course en ligne
### 2012
* 2. an der 2. Etapp vun der Flèche du Sud

## Um Spaweck
Reliquie

**Reliquië** sinn Iwwerreschter (Latäin: reliquiae) vu Verstuerwenen oder vu Saachen, déi a verschiddene Relioune wéi dem Hinduismus, dem Buddhismus, dem réimesch-kathouleschen oder dem orthodoxe Chrëschtentum veréiert ginn.

## Chrëschtentum
Am réimesch-kathoulesche Chrëschtentum si Reliquië mënschlech Iwwerreschter (Schanken, Hoer,...) oder Géigestänn (Gezei,...) déi vun enger Persoun solle sinn, déi als Helleg veréiert gëtt, oder op d'mannst mat hir a Kontakt oder an direktem Bezuch gestane sollen hunn.

Se ginn dofir an dräi Kategorien agedeelt:
*Reliquie vum éischte Grad: Kierperdeeler vun engem Hellegen;
*Reliquie vum zweete Grad: Kleedungsstécker vun engem Hellegen;
*Reliquie vum drëtte Grad: Soss Géigestänn, déi mam Hellegen a Kontakt oder a Bezuch stoungen.

Reliquiëveréierunge ginn op déi fréi Chrëschtenheet zeréck, wou dacks beim Graf vun engem Märtyrer Liturgië gefeiert goufen. Spéider goufen op deene Plazen dacks Kierche gebaut, an deenen d'Reliquien an oder ronderëm den Altor begruewe goufen.

Am Spéitmëttelalter ass e lukrative Reliquienhandel opkomm, well eng grouss Konkurrenz ëm déi méiglechst prestigiéis Reliquie bestoung. Sou verwonnert et net, datt deemools vill Fälschungen entstane sinn.

De Protestantismus leent Reliquiëveréierunge of, well se vu Gott oflenke géif an dat Ganzt als Iwwerrescht vun heednescher Heldeveréierung ugesi gëtt.

### E puer bekannt Reliquien
* den Hellege Gral
* d'Grafduch vun Turin
* den Hellege Rack vun Tréier
* d'Sandale vu Christus zu Prüm
* d'[Virhait ''[sic]'' vu Christus](https://lb.wikipedia.org/wiki/Helleg_Virhaut)
* d'Schanke vun den Apostele Péitrus a Paulus zu Roum
* d'Reliquie vun den Hellegen Dräi Kinneken zu Köln
* d'Reliquie vum Hellege Willibrord zu Iechternach

## Biller

Fichier:Bernadette Soubirous-sarcophagus-2.jpg|Schräin mam Kierper vun der Bernadette vu Lourdes
Fichier:St. Vincent de Paul.jpg|Schräin mam Kierper vum Hl Vinzenz vu Paulo
Fichier:Donatus-Reliquaire, Kierch Nidderdonwen cropped-101.jpg|E Stéck Donatus an der Nidderdonwener Kierch
Fichier:Hiefenech Reliquiar-001.jpg|D'Kierch Hiefenech huet Schankespläitere vu gläich zwéin Apostelen: vum Pétrus a vum Matthias.


## Um Spaweck
Eurovision Song Contest 1978

Den **23. Eurovision Song Contest** (offiziell de *Concours Eurovision de la Chanson*), war den 22. Abrëll 1978 a Frankräich. E gouf dat Joer am *Palais des Congrès* zu Paräis organiséiert. Presentateure waren d'Denise Fabre an de Léon Zitrone.

Am Ganzen hunn 20 Länner matgemaach, Jugoslawien a Malta waren net dobäi. Dänemark huet no 11 Joer Paus fir d'éischt nees matgemaach.

Verschidde Sänger ware scho virdru mol eng Kéier dobäi, de Jean Vallée fir d'Belsch 1970 an d'Ireen Sheer fir Lëtzebuerg 1974.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Paräis matgedeelt ginn.

Déi éischt Plaz kruten d'Vertrieder vun Israel, d'Grupp Izhar Cohen & the Alphabeta, mat 32 Punkte Virsprong virum Jean Vallée (Belsch). Déi drëtt Plaz krut de Joël Prévost, dee fir Frankräich ugetruede war.

Fir Israel war et déi éischt Kéier datt et de Grand Prix gewonnen hat. A Jordanien ass d'Eurovisioun och live iwwerdroe ginn. Wéi et bis ofzegesi war, dat Israel géif gewannen, hu se ënner dem Virwand vun technesche Schwieregkeeten d'Sendung ënnerbrach. Den Dag drop hu se d'Belsch als Gewënner presentéiert, déi jo a Wierklechkeet nëmmen Zweet gi waren.

## Klassement

## Um Spaweck
* Eurovision.tv
* Eurovision.de
* diggiloo.net
Birdbones

D**'Birdbones** waren eng lëtzebuergesch Pop-Rock-Grupp.

## Geschicht
Zwee Joer laang hunn den Dan Kramp an den Erik Stein mam Deborah Lehnen, déi deemools op Mauritius gelieft huet, Iddien a Lidder am Entwécklungsstadium ausgetauscht. Wéi d'Deborah Lehnen dunn 2010 op Lëtzebuerg geplënnert ass konnt zesumme mam Bassist Jonah Neuser endlech eng vollwäerteg Museksgrupp entstoen, d'Birdbones. Spéider ass d'Grupp nach duerch de Sid Mysore komplettéiert ginn.

Hir Musek war inspiréiert vu Progressive Rock, Fusion a World Musek.

D'Birdbones sinn 2011 bei der Fête de la Musique zu Diddeleng, beim Rock um Knuedler an der Stad, um e-Lake festival zu Iechternach an um Sonic Visions Festival an der Rockhal opgetrueden.

Am Joer 2012 gouf et Ännerungen an der Zesummesetzung vun der Band. D'Deborah Lehnen an de Sid Mysore hunn d'Band verlooss an d'Romy Ouwerkerk vun Amsterdam koum als nei Sängerin dobäi. Zesummen hu se deen éischten Album *Phoenix* opgeholl, deen 2013 erauskoum. Déi éischt Singleauskopplung war *Hiding in the Twilight*

No 2016 goufen et keng Neiegkeete méi vun der Band.

## Discographie
* 2010: *Every Single One Of Us* (Single)
* 2010: *Birdbones* (EP)
* 2013: *Phoenix* (Album)
* 2014: *Hiding in the Twilight* (Single)

## Um Spaweck
* Diskografie op Rate Your Music
* Videografie op YouTube
Camille Jost

De **Camille Jost** ass e fréiere lëtzebuergesche Vëlossportler.

## Palmarès
### 1954
* 18. am Generalklassement vun der Österreich-Rundfahrt
** 5. an der 4. Etapp

### 1957
* 1. am Generalklassement vun der Flèche du Sud.
Pascal Meyers

De **Pascal Meyers**, gebuer de 17. Mäerz 1969, an der Stad Lëtzebuerg, ass e fréiere lëtzebuergesche Vëlossportler.

## Palmarès
### 1988
* 1. bei den National Meeschterschaften am Vëlossport op der Strooss (Lëtzebuerg) an der Kategorie Amateuren

### 1989
* 3. am Generalklassement vun der Flèche du Sud
* 3. bei de Landesmeeschterschaften am Cyclo-Cross an der Kategorie Elite

### 1990
* 1. bei den Nationale Meeschterschaften am Vëlossport op der Strooss (Lëtzebuerg) an der Kategorie Amateuren

### 1991
* 2. bei den Nationale Meeschterschaften am Vëlossport op der Strooss (Lëtzebuerg) an der Kategorie Amateuren

### 1992
* 3. bei der nationale Landesmeeschterschaften am Cyclo-Cross an der Kategorie Elite

### 1993
* 1. bei der nationale Landesmeeschterschaften am Cyclo-Cross an der Kategorie Elite
* 1. bei den Nationale Meeschterschaften am Vëlossport op der Strooss (Lëtzebuerg) an der Kategorie Amateuren

### 1994
* 2. bei der nationale Landesmeeschterschaften am Cyclo-Cross an der Kategorie Elite

### 1995
* 3. bei der nationale Landesmeeschterschaften am Cyclo-Cross an der Kategorie Elite
* 3. bei den Nationale Meeschterschaften am Vëlossport op der Strooss (Lëtzebuerg) an der Kategorie Amateuren

### 1996
* 2. bei der nationale Landesmeeschterschaften am Cyclo-Cross an der Kategorie Elite
Antonio Isasi-Isasmendi

Den **Antonio Isasi-Isasmendi**, gebuer als *José Antonio Isasi Isasmendi* den 22. Mäerz 1922 zu Madrid, a gestuerwen den 28. September 2017 op Ibiza, war e spuenesche Filmregisseur, Filmproduzent an Dréibuchauteur.

Hien ass de Papp vun der Schauspillerin María Isasi.
## Filmer
### als Regisseur

* 1950: *Barcelona es bona* (Kuerzfilm)
* 1954: *Relato policíaco*
* 1956: *La huida*
* 1956: *Pasión bajo el sol*
* 1957: *Rapsodia de sangre*, mam Vicente Parra
* 1959: *Diego Corrientes*, mam José Suárez
* 1960: *Sentencia contra una mujer*
* 1960: *La mentira tiene cabellos rojos*, mam Rafael Bardem a Marta Flores
* 1961: *Vamos a contar mentiras*
* 1962: *Tierra de todos*
* 1963: *La máscara de Scaramouche*, mam Gérard Barray a Michèle Girardon
* 1965: *[[Estambul 65]]*, mam Horst Buchholz, Sylva Koscina a Mario Adorf
* 1968: *Las Vegas, 500 millones*, mam Gary Lockwood, Elke Sommer a Lee J. Cobb
* 1972: *Un verano para matar*, mam Christopher Mitchum, Karl Malden a Claudine Auger
* 1975: *Rafael en Raphael*

## Um Spaweck
Eurovision Song Contest 1979

De **24. Eurovision Song Contest** war den 31. Mäerz 1979 an Israel. E gouf dat Joer am *Binyanei Ha'ouama Centre* zu Jerusalem organiséiert. Presentateure waren den Daniel Pe'er an d'Yardena Arazi. Et war déi éischt Kéier datt de Grand Prix net an Europa ofgehale gouf.

Am Ganzen hunn 19 Länner matgemaach. Jugoslawien, Malta an d'Tierkei waren net dobäi. D'Tierkei wollt eigentlech ursprenglech matmaachen, huet sech awer op Drock vun e puer arabeschen Noperstaaten nees zeréck gezunn.

Verschidde Sänger ware scho virdru mol eng Kéier dobäi, d'Anne-Marie David fir Lëtzebuerg 1973, d'Sandra Reemer (Xandra) fir Holland 1972 a 1976, d'Anita Skorgan fir Norwegen 1977 an d'Grupp Peter, Sue and Marc fir d'Schwäiz 1971 a 1976.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Jerusalem matgedeelt ginn.

Déi éischt Plaz kruten d'Vertrieder vun Israel, d'Grupp Gali Atari & Milk and Honey, mat 9 Punkte Virsprong virum Betty Missiego (Spuenien). Déi drëtt Plaz krut d'Anne-Marie David, déi fir Frankräich ugetruede war.

Spuenie war dat lescht Land fir ofzestëmmen. Zu deem Moment war Spuenien mat 1 Punkt virun Israel, duerch déi 10 Punkten déi se du vu Spuenien kritt hunn, huet Israel gewonnen. Et sinn duerno Gerüchter ginn, dat Spuenien net wollt wannen an dat se dowéinst Israel d'Punkte ginn hunn.

Fir Israel war et déi zweet Kéier datt et de Grand Prix gewonnen hat an dat och nach hannereneen. D'Gewënnerlidd ass en europawäiten Erfolleg ginn.

## Klassement

## Um Spaweck
* Eurovision.tv
* Eurovision.de
* diggiloo.net
Fernand Théato

De **Fernand Théato**, gebuer de 16. Februar 1940, a gestuerwen den 8. Juni 2012 am Pafendall an der Stad Lëtzebuerg, war e lëtzebuergesche Lokalhistoriker.

## Liewen
De Fernand Théato hat den Elektrikerberuff geléiert an ass 1962 als Handwierker am Elektrizitéitswierk an der Stad ugestallt ginn. No der Militärzäit an der Meeschterprüfung huet en am Mee 1965 eng berufflech Carrière als *Expéditionnaire administratif* am *Service de l'Architecte* bei der Bautepolice ugefaangen.

Hien huet sech en Numm gemaach als Botschafter vum Pafendaller Quartier, deem seng Geschicht e bis an all Detail kannt huet. Hien huet och eng Rei Publikatiounen zum Theema Pafendall gemaach. Beim Stater Syndicat d'initiative war hien och Touriste-Guide.

Hie war der Rei no Grënnungsmember, President, Vizepresident an Éierepresident vum Interesseveräin Pafendall-Sichenhaff.

Hie war laangjärege Sekretär vum Männergesankveräin Sang & Klang Pafendall an Archivist a Verwalter vum Veräinssall.

Hi war och President vun der Pafendaller Kierchefabréck.

## Publikatiounen (Auswiel)
* Théato, F., 1982, *Vereinschronik. Eng Seit Pafendaller Geschicht*. In: 125 Joer Sang a Klang Pafendall, S.64-90. Dréckerei Print-Service, Lëtzebuerg. 280 S.
* Théato, F., 2002, *Chronique d'une société. De Pafendaller Sang & Klang. Eng grouss Säit stadlëtzebuerger Kulturgeschicht*. Revue musicale, Lëtzebuerger Musekszeidong 2002 Nr. 1, S. 9-10.
* Théato, F., 2006, *Kräiz a quier duerch d'Stad an d'Gemeng Lëtzebuerg*, 124 S.

## Kuckt och
* Sang & Klang Pafendall
* Sichenhaff
David Lean

De Sir **David Lean**, gebuer de 25. Mäerz 1908 zu Croydon, a gestuerwen de 16. Abrëll 1991 zu London, war en englesche Filmregisseur, Filmproduzent an Dréibuchauteur.

Dem David Lean seng bekanntst Filmer si *[[Brief Encounter]]* (1945),*[[The Bridge on the River Kwai]]* (1957), *[[Lawrence of Arabia (Film)|Lawrence of Arabia]]* (1962) an *[[Doctor Zhivago]]* (1965).

## Filmographie
* 1942: *[[In Which We Serve]]*, Regie zesumme mam Noel Coward - Haaptacteuren: Noel Coward, Michael Wilding
* 1944: *[[This Happy Breed]]* - Haaptacteuren: Robert Newton, Celia Johnson
* 1945: *[[Blithe Spirit]]* - Haaptacteuren: Rex Harrison, Constance Cummings 
* 1945: *[[Brief Encounter]]* - Haaptacteuren: Celia Johnson, Trevor Howard 
* 1946: *[[Great Expectations]]* - Haaptacteuren: John Mills, Jean Simmons 
* 1948: * [[Oliver Twist (Film1948)|Oliver Twist]] * - Haaptacteuren: Robert Newton, Alec Guinness
* 1949: *[[The Passionate Friends]]* - Haaptacteuren: Ann Todd, Claude Rains 
* 1950: *Madeleine* - Haaptacteuren: Ann Todd, Ivan Desny
* 1952: *The Sound Barrier* - Haaptacteuren: Ralph Richardson, Ann Todd
* 1954: *[[Hobson's Choice]]* - Haaptacteuren: Charles Laughton, John Mills
* 1955: *[[Summertime]]* - Haaptacteuren: Katharine Hepburn, Rossano Brazzi
* 1957: *[[The Bridge on the River Kwai]]* - Haaptacteuren: William Holden, Alec Guinness 
* 1962: *[[Lawrence of Arabia (Film)|Lawrence of Arabia]]* - Haaptacteuren: Peter O'Toole, Anthony Quinn, Omar Sharif, Alec Guinness
* 1965: *[[Doctor Zhivago]]* - Haaptacteuren: Omar Sharif, Julie Christie 
* 1970: *[[Ryan's Daughter]]* - Haaptacteuren: Robert Mitchum, Sarah Miles, Christopher Jones
* 1984: *A Passage to India* - Haaptacteuren: Judy Davis, James Fox

## Literatur
* Kevin Brownlow: *David Lean. A Biography.* St. Martin's Press, 1996
* Sandra Lean, Barry Chattington: *David Lean. An Intimate Portrait.* Carlton Books, 2001
* Gene D. Phillips: *Beyond the Epic: The Life and Films of David Lean.* The University Press of Kentucky, 2006
* Stephen M. Silverman: *David Lean.* Harry N. Abrams, 1992
* James Ursini, Alain Silver: *David Lean and His Films.* Silman-James Press, 1992

## Um Spaweck
Teófilo Stevenson

Den **Teófilo Stevenson Lawrence**, gebuer den 29. Mäerz 1952, a gestuerwen den 11. Juni 2012 zu La Habana, war e kubaneschen Amateurboxer. Hien ass ee vun den dräi Boxer, déi dräimol op enger Olympiad eng Goldmedail kruten. Déi aner Zwéi sinn de László Papp an de Félix Savón.
Luxuriant

**Luxuriant** war eng lëtzebuergesch Gratiszäitschrëft, déi 2008 vum Sébastien Vécrin, Pascal Monfort an Arnaud Decker gegrënnt gouf. Si war op jonk Leit ausgeriicht; d'Haapttheme ware *Lifestyle* a Kultur zu Lëtzebuerg an an der Groussregioun. E Schwéierpunkt louch och bei Interviewe mat Museker a Museksgruppen, déi grad am Land passéiert sinn.

De 7. Februar 2018 gouff si Faillite deklaréiert.

Luxuriant koum all zwéi Méint eraus, d'Oplag louch bei 20.000 Exemplairen, déi gratis u Baren a Restaurante verdeelt goufen. D'Redaktioun war an der Hollerecher Strooss an der Stad.

D'Zäitschrëft hat 2011 véier fest Employéen, och Freelanceauteuren hunn Artikele geschriwwen.

Si war haaptsächlech op Franséisch, mä hat och Artikelen op Lëtzebuergesch, Englesch a Portugisesch.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Homepage
Nightlife

**Nightlife** war eng lëtzebuergesch Gratiszäitschrëft an där et haaptsächlech ëm d'Nuetsliewen zu Lëtzebuerg gaangen ass. Si ass 2003 vum Pierre Thomas gegrënnt ginn an huet 2010 Faillite gemaach. Ronn 26.000 Exemplaire sinn op 450 Plazen zu Lëtzebuerg an deelweis och an der Groussregioun verdeelt ginn. Si huet sech u Leit tëscht 18 a 45 Joer geriicht. Nightlife war op Franséisch an d'Redaktioun hat hire Sëtz zu Stroossen.

2009 hat Nightlife e komplett neit Konzept presentéiert. E Joer drop huet si wéinst engem Sträit tëscht den Aktionären, dem Pierre Thomas (30% vum Kapital) an der franséischer Firma Metropeoplitan (70% vum Kapital) hir Faillite bekannt gemaach. Zu deem Zäitpunkt hat si dräi fest Employéen.

Vun 1997 bis 2002 ass et eng schonn eng aner Zäitschrëft mam Numm *Nightlife* zu Lëtzebuerg ginn. Si war vum Mike Koedinger gegrënnt ginn.

## Kuckt och
* Lëscht vun Zeitungen an Zäitschrëften zu Lëtzebuerg
Made in Luxe

**Made in Luxe** war eng lëtzebuergesch franséischsprocheg Gratiszäitschrëft an där d'Haapttheme Kultur an "Art de vivre" waren. Si gouf Enn 2004 lancéiert an huet sech eegene Wierder no u Leit mat vill Suen adresséiert.

Si hat eng Oplo vu 14.000 Exemplairen, déi zu Lëtzebuerg, an och an der Belsch an a Frankräich verdeelt goufen. Made in Luxe ass all 2 Méint erauskomm. (Stand: 10.2013)

2012 huet de Mediegrupp New Media Lux, zu deem och Made in Luxe gehéiert huet, Faillite gemaach. Am Mee 2012 ass d'Zäitschrëft vun Editus iwwerholl ginn.

D'Redaktioun hat Ufanks hire Sëtz zu Hamm an der Stad. Chefredaktesch war d'Véronique Blum, spéider dunn d'Anne Grulms.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Facebooksäit
Night & Day

**Night & Day** war eng lëtzebuergesch Gratiszäitschrëft an där et haaptsächlech ëm d'Nuetsliewe zu Lëtzebuerg gaangen ass. Si gouf 2010 vum Pierre-Jean Beaux an dem Sébastien Michel gegrënnt an ass siwemol am Joer eraus. D'Oplo louch am Mee 2012 bei 20.000 Eenheete, déi op 550 Plazen am Land verdeelt oder ugebuede goufen, wéi zum Beispill Caféen, Restauranten oder Kinoen.

Déi lescht Ausgab war d'Ausgab Nummer 20 am Hierscht 2013. De 27. Januar 2014 ass d'Firma Mediamag S.A, déi Night & Day erausbruecht huet, faillite gaangen.

Night & Day war op Franséisch, mä verschidde Rubricke waren op Lëtzebuergesch iwwersat. Si war op Leit tëscht 15 a 40 Joer ausgeriicht.

Hire Sëtz war um Lieu-dit "Um Kläppchen" zu Uespelt.

## Kuckt och
* Lëscht vun Zeitungen an Zäitschrëften zu Lëtzebuerg
Andy à Luxembourg

**Andy à Luxembourg** ass eng lëtzebuergesch Gratiszäitschrëft a franséischer Sprooch. Si viséiert héich Manager vun Entreprisen, Affekoten, Politiker an aner aflossräich Persounen a bitt Artikelen iwwer Theeme wéi Wirtschaft a Luxus. Si gouf 2006 vum Jerôme Bloch gegrënnt an inspiréiert sech un der Paräisser Zäitschrëft "Andy à Paris", déi och vum Bloch gegrënnt gouf.

2012 hat d'Zäitschrëft eng Oplo vun 10.000 Exemplairen, vun deenen der 3.000 direkt bei d'Leit heem oder an de Büro geschéckt ginn, 3.000 a Golf- oder anere Clibb verdeelt an 2.500 op iwwer 100 anere Plazen ënner d'Leit bruecht ginn. 1.500 gi bei Evenementer ugebueden, déi vun der Firma BGS Crossmedia, zu där *Andy à Luxembourg* gehéiert, organiséiert ginn. Och 2022 louch d'Oplo nach bei 10.000 Exemplairen. 

Andy à Luxembourg kënnt zweemol d'Joer eraus, am Juni an am Dezember.

D'Redaktioun huet hire Sëtz an der Stad Lëtzebuerg.

## Um Spaweck
* Websäit vun Andy à Luxembourg

## Kuckt och
* Lëscht vun Zeitungen an Zäitschrëften zu Lëtzebuerg
Femmes Magazine

**Femmes Magazine** ass eng lëtzebuergesch gratis Fraenzäitschrëft, déi 2000 vun de Schwëstere Maria Pietrangeli a Patricia Sciotti gegrënnt gouf an exklusiv op eng weiblech Lieserschaft ausgeriicht ass.

D'Zäitschrëft ass gratis a kënnt eemol am Mount eraus. An hirer Ufänkszäit louch hir Oplo bei 10.000 Stéck, déi 2012 awer bis op 20.200 Exemplairë geklomme war, an déi a Salle-d'Attenten, bei Coifferen a Schéinheetssalonen an an iwwer 120 Plaze am Land, wou vill Leit passéieren, verdeelt gëtt.

*Femmes Magazine* ass op Franséisch, d'Artikelen handelen ënner anerem iwwer Moud, Schéinheet, Iessen, Kultur oder si Portraiten oder Reportagen.

D'Redaktioun huet hire Sëtz an der Rue Ermesinde an der Stad.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Homepage
* Facebook
Luxembourg Féminin

**Luxembourg Féminin** ass eng lëtzebuergesch Fraenzäitschrëft. Si koum fir d'éischt am Dezember 2006 mat enger Oplo vu 15.000 Exemplairen eraus. Am Mee 2010 war d'Oplo op 12.500 Exemplairë gefall. Si gëtt vu Luxe Presse International publizéiert, enger Firma, déi vum franséische Grupp ATC an dem Nicolas Graas gegrënnt gouf.

Luxembourg Féminin kënnt eemol am Mount eraus. Am Géigesatz zu Femmes Magazine ass se net gratis.

D'Chefredaktrice ass d'Isabelle Debuchy. D'Redaktioun huet hire Sëtz an der Philippsgaass an der Stad.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Homepage
* Facebook
Archiduc

**Archiduc** ass eng lëtzebuergesch franséischsproocheg Zäitschrëft iwwer Architektur, déi fir d'éischt Kéier am Oktober 2010 erauskomm ass. Si gëtt zweemol am Joer vu Maison Moderne publizéiert a gëtt an Zesummenaarbecht mat der *Fondation de l'Architecture et de l'Ingénierie* realiséiert.

Bei Archiduc dréint sech alles ëm Architektur, Architekten a Bauprojeten zu Lëtzebuerg. Si huet eng Oplo vu 5.000 Exemplairen.

De Sëtz vun der Redaktioun ass zu Bouneweg.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Homepage
* Facebook
Eurovision Song Contest 1980

De **25. Eurovision Song Contest** war den 19. Abrëll 1980 an Holland. Organiséiert gouf d'Eurovisioun dat Joer am *Nederlands Congresgebouw* zu Den Haag. Presantatrice war d'Marlous Fluitsma. Holland huet d'Organisatioun vun der Eurovisioun dat Joer iwwerholl, well de Gewënner vum Joer virdrun, Israel, se net wollt fir d'zweet hannereneen organiséieren. Fir d'Käschte méi kleng ze halen hunn d'Hollänner eng manner pompös Versioun organiséiert.

Marokko ass nei derbäikomm, am Ganzen hunn 19 Länner matgemaach. Jugoslawien, Malta, Monaco an Israel waren net dobäi. Et war fir d'éischt (a fir d'lescht bis elo) dat mat Marokko e Land vum afrikanesche Kontinent matgemaach huet.

Verschidde Sänger ware scho virdru mol eng Kéier dobäi, d'Katja Ebstein fir Däitschland 1970 a 1971, d'Paola del Medico fir d'Schwäiz 1969 an d'Maggie MacNeal (als Deel vum Grupp Mouth & MacNeal) fir Holland 1974.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Den Haag matgedeelt ginn.

Déi éischt Plaz krut de Vertrieder vun Irland, de Johnny Logan, mat 15 Punkte Virsprong virum Katja Ebstein (Däitschland). Déi drëtt Plaz krut d'Grupp Prima Donna, déi fir Groussbritannien ugetruede war.

Fir Irland war et déi zweet Kéier datt et de Grand Prix gewonnen hat.

## Klassement

## Um Spaweck

* Eurovision.tv
* Eurovision.de
* diggiloo.net
Polandball

**Polandball**, och nach bekannt als **Countryball**, ass en Internet-Phenomeen, deen 2009-2010 opkoum an dodra besteet, datt an Online-Comics Bäll déi a verschiddene Landesfaarwe gemoolt sinn a schlechtem Englesch mat nationale Klischeeën iwwereneen hierfalen.

Hiren Urspronk hat alles am August 2009, wéi polnesch Internetbenotzer op drawball.com, enger Plattform déi et erlaabt Saachen ze molen an och anere Leit hir Zeechnungen z'iwwermolen, eng Zort "Cyberkrich" ugefaangen hu fir all d'Zeechnungen op där ganzer Plattform sou z'iwwermolen datt an der Gesamtusiicht duerno e ronne polnesche Landesfändel mam Wuert "POLSKA" ze gesi war.

Am September 2009 huet dunn um Billerforum Krautchan.net de Benotzer *Falco* dat Theema opgeholl, fir de polnesche Benotzer *Wojak* ze trollen, deen um selwechte Forum duerch säi schlecht Englesch opgefall ass.

Duerno hu vill russesch Internetbenotzer sech op déi Iddi gestierzt, fir sech iwwer eng gewësse Megalomanie an national Komplexer vun de Pole lëschteg ze maachen. E frequent Beispill dovun ass datt Diskussiounen domat endegen datt de russesche Ball dee polneschen touft well deen net an de Weltraum ka fléien ("Poland cannot into space").

Et gëtt hautdesdaags awer eng Hellewull där Comics, och mat Bäll an anere Landesfaarwen, déi souguer dann nach "Polandball" genannt gi wa guer kee polnesche Ball dra virkënnt.

Sou en typesche Landesball ass wéi ursprénglech op Krautchan.net relativ schlecht mat MS Paint gezeechent, huet just Aen awer kee Mond oder Oueren, a gëtt heiansdo mat klischeebeluedenen Accessoirë gewisen (Zylinder a Monokel fir deen engleschen, Kalaschnikow fir dee russeschen, etc.)


Fichier:Poland can into space.png|Hybris "Poland can intospace"
Fichier:Europe according to Polandball.png|"Europe according toPolandball"
Fichier:EU funds can into Caribbean music festivals.png|"EU funds can intoCaribbean musicfestivals"
Fichier:European Union can into collecting Nobel Peace Prize.png|"European Union caninto collecting NobelPeace Prize"


## Um Spaweck
Eurovision Song Contest 1981

De **26. Eurovision Song Contest** war de 4. Abrëll 1981 an Irland. E gouf dat Joer am *Simmonscourt Pavilion an der Royal Dublin Society* zu Dublin organiséiert. Presentatrice war d'Doireann Ní Bhríain.
 
Zypern ass nei derbäikomm an am Ganzen hunn 20 Länner matgemaach. Malta, Monaco an Italie waren net derbäi.
 
Verschidde Sänger ware scho virdru mol eng Kéier derbäi, de Marty Brem fir Éisträich (Deel vu *Blue Danube* 1980, den Tommy Seebach fir Dänemark 1979, de Jean-Claude Pascal fir Lëtzebuerg 1961, de Björn Skifs fir Schweden 1978, d'Grupp Peter, Sue and Marc fir d'Schwäiz 1971, 1976 an 1979, d'Maxi (Deel vum Grupp Sheeba) fir Irland 1973 an d'Cheryl Baker (Deel vum Grupp Bucks Fizz) fir Groussbritannien 1978 (Deel vum Grupp Co-Co). 
 
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.

Déi éischt Plaz kruten d'Vertrieder vu Groussbritannien, d'Grupp Bucks Fizz, mat 4 Punkte Virsprong virum Lena Valaitis (Däitschland). Déi drëtt Plaz krut de Jean Gabilou, dee fir Frankräich ugetruede war.

Fir Groussbritannie war et déi véiert Kéier datt et de Grand Prix gewonnen hat. D'Gewënnergrupp Bucks Fizz war extra fir d'Eurovisioun gegrënnt ginn. Hiert Lidd ass e groussen Erfolleg ginn a se hunn och duerno nach weidergemaach an aner Lidder opgeholl.

## Klassement

## Um Spaweck

* Eurovision.tv
* Eurovision.de
* diggiloo.net
PaperJam

**paperJam** ass eng lëtzebuergesch Wirtschafts- a Finanzzäitschrëft, déi vu Maison Moderne erausbruecht gëtt. Si gouf am Juni 2000 vum Mike Koedinger gegrënnt a kënnt eemol am Mount eraus. Hir Artikele sinn haaptsächlech op Franséisch, mä deelweis och op Englesch.

Op senger Internetsäit bitt paperJam och Videoen zu aktuellen Theme wéi zum Beispill en Noriichtejournal an Interviewen un.

De Sëtz vun der Redaktioun ass zu Bouneweg an der Stad Lëtzebuerg.

## Lieserstatistik
Enger TNS ILRES Ëmfro no louch d'Oplo 2011 bei 20.000 Exemplairen an d'Lieserschaft bei 47.000 Leit, dovu 4.700 am franséischen a 4.900 am belsche Grenzgebitt. 80,5 % vun de Lieser hate statistesch gesinn eng héich Kafkraaft an 62,6 % vun hinnen hu studéiert (dovun 32,4 % wéinstens fënnef Joer laang). 40,8 % vun de Lieser haten tëscht 35 an 49 Joer, 29,9 % tëscht 50 a 64 Joer an 17,2 % tëscht 25 a 34 Joer. 82,7 % vun hinne ware berufflech aktiv.

2013 louch d'Lieserschaft bei eppes iwwer 50.000 Leit.

Der TNS-ILRES Plurimedia Etude 2017.I no gouf tëscht Februar 2016 a Februar 2017 (mat Ausnam vun der Summervakanz) an der Moyenne all Editioun vum PaperJam vun 48 900 Leit iwwer 15 Joer gelies (10,1 % vun der Wunnbevëlkerung).

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* paperjam.lu
Infraroutgalaxie

Eng **Infraroutgalaxie** ass eng Galaxie, déi méi Energie am infraroude Beräich vum elektromagnéitesche Spektrum ausstraalt, wéi bei allen anere Wellelängten zesummen.

Jee no Liichtkraaft am Wellelängteberäich vun 8 bis 1000&nbsp;µm, ginn dës Galaxien a liichtkräfteg (iwwer 1011 Sonneliichtkräften, Ofkierzung LIRG), ultraliichtkräfteg (iwwer 1012, ULIRG) an an hyperliichtkräfteg (iwwer 1013, HLIRG) Infraroutgalaxien agedeelt. Hir Liichtkraaft am Infrarout ka méi wéi dat Honnertfacht vun der Liichtkraaft am visuelle Liicht sinn. Hir Energiequelle si vill jonk Stären a Starbursten an, besonnesch bei de liichtkräftegsten Objeten, Matièreafall op e Schwaarzt Lach an engem aktive galaktesche Kär.

Infraroutgalaxien am noen Universum goufen a grousser Zuel vum IRAS entdeckt. Zu de bekanntsten Infraroutgalaxien zielen de Messier 82 an den Arp 220. 
Zanter den 1990er Jore kennt ee vu Fotoen am mëttleren Infrarout an am Sub-mm-Beräich och Infraroutgalaxien am fréien Universum.

## Literatur
* D.B. Sanders, I.F. Mirabel: *Luminous Infrared Galaxies*, Annual Review of Astronomy and Astrophysics **34**, S. 749 (1996)

## Kuckt och
Ferdy Reuland

De **Ferdy Reuland** ass e fréiere lëtzebuergesche Vëlossportler.

## Palmarès
### 1961
* 1. am Genelralklassement vum Grand Prix Général Patton
### 1962
* 5. am Genelralklassement vum Grand Prix Général Patton
### 1973
* 2. am General Klassement vun der Flèche du Sud
Bujar Nishani

De **Bujar Nishani**, gebuer den 29. September 1966 zu Durrës, a gestuerwen den 28. Mee 2022 zu Berlin, war en albanesche Politiker (Demokratesch Partei vun Albanien - PD) a vum 24. Juli 2012 u President vun der Republik Albanien. Hie gouf den 11. Juni 2012 vum albanesche Parlament am 4. Tour a seng Funktioun gewielt, a blouf et bis 2017. Säin Nofollger gouf den Ilir Meta.

De Bujar Nishani huet 1988 e Studium op der Militärakademie „Skënderbej“ absolvéiert. 1991 gouf e Member vun der Demokratescher Partei an 2005 gouf en an d'Parlament gewielt. Tëscht 2007 an 2009 war en Inneminister an der Regierung Berisha. Duerno gouf e Justizminister.

## Um Spaweck
* Offiziell Websäit vum Bujar Nishani (albanesch)
* CV op der Websäit vum Albanesche Parlament (englesch)
Georgette Bisdorff

D**'Georgette Bisdorff**, gebuer de 15. Oktober 1944 an der Stad Lëtzebuerg, ass eng lëtzebuergesch Chronistin a Schrëftstellerin.

Si ass virun allem bekannt wéinst hire Chroniken a Kriticken an de Beräicher vun der Literatur, dem Kino an der Konscht am Allgemengen, dat souwuel an der geschriwwener wéi och an der geschwatener Press (RTL Radio Lëtzebuerg).

D'Georgette Bisdorff schreift op Franséisch an op Däitsch. Si huet Artikele publizéiert an ons stad, nos cahiers, Galerie, L'Oeil an dem Luxemburger Marienkalender. Si ass Mataarbechterin am Luxemburger Wort an der Warte.

Donieft ass si bekannt als Auteure vu *Flocon de neige*, e Band mat 12 Chrëschtdagsgeschichte fir Kanner.

## Studien a Karriär
No hirer Première am deemolege Meedercheslycée am Joer 1963, huet d'Georgette Bisdorff um Cours supérieurs an duerno vun 1964-1966 um deemolegen Institut pédagogique studéiert.

Vun 1966-1969 huet si an der École professionelle et ménagère um Verluerekascht an der Stad Lëtzebuerg enseignéiert.

Vun 1970 bis 1978 war si Assistentin an duerno Bibliothecairin am Centre socioculturel Paul-Cézanne zu Aix-en-Provence, wou si donieft a Course fir de Beruff vum Bibliothecaire an och an der Literatur op der Universitéit ageschriwwe war.

vun 1978 un huet si am Lycée technique du Centre enseignéiert.

## Publikatiounen
* *Flocon de neige et autres contes*, 1983. Illustratioune vum Marcel Weyland. Saint-Paul Luxembourg, 61 S.

## Literatur
* Wilhelm, F., 2010. *Bisdorff, Georgette*. In G. Goetzinger & C.D. Conter: *[[Dictionnaire des auteurs luxembourgeois]]*. Centre national de littérature, Mersch, S. 64.

## Um Spaweck
Georgette Bisdorff am Autorenlexikon
L'Œil

***L'Œil*** ass eng franséisch Konschtzäitschrëft, déi zanter 1955 eemol am Mount vun den *Éditions Artclair* publizéiert gëtt.

## Um Spaweck
* Websäit vun der Zäitschrëft L'Oeil
Nobelen aachtdeelege Pad

Den **Nobelen aachtdeelege Pad** gouf vum Buddha opgestallt a besteet aus enger Rei Uweisungen, déi als richteg Äntwert op d'Weltgesetz vu Nirvana a Samsara, dat jiddwerengem d'Konsequenze vu sengem Handele weist, ze verstoen sinn. Am Allgemengen hält deen, deen dëse Pad geet, sech vun Extremer ewech. Et ass virun allem e Mëttelwee tëscht  Hedonismus an ruinéiser Askees. Well et fir e Laie praktesch onméiglech ass, déi Uweisungen a säin Alldag z'iwwerdroen, riicht de Buddha sech virun allem u Mënchen, déi hiert ganzt Liewen dëser Aufgab verschreiwen.

Dëse Pad ëmfaasst, wéi den Numm scho seet, aacht Deeler:

# *Richteg Usiicht* ass d'Erkenntnes an d'Erkenne vun de véier edele Wourechten. Dozou zielt och d'Usiicht, datt dat eegent Ech keng Substanz ass, wéi och, datt et am Liewen keen dauerhaft Gléck gëtt.
# *Richtege Wëllen* hëlt d'Asiicht eescht a setzt se konkreet ëm, andeems ee sech vum Wëllen an Haass fräimecht a gutt mam Nächsten ëmgeet. Dozou zielt och, datt ee kee Liewe zerstéiert.
# *Richtegt Schwätze* vermeit Ligen, Verleumdung, Fluche souwéi onnëtzt Geschwätz a Getraatsch.
# *Richtegt Handele* verbitt d'Morden, d'Klauen a sexuell Ausschweifungen. Wann een als Mënch géint eent vun deene Verboter verstéisst, muss een domat rechnen, aus dem Uerden entlooss ze ginn. 
# *Richtegt Liewe* bedeit e Beruff auszeüben dee kengem schuet. Dat verbitt den Handel mat Waffen, Liewewiesen, Fleesch, Alkohol a Gëft. Konkreet soll e Buddhist also weeder Schächter, Metzler, Jeeër, Fëscher oder Henker ginn.
# *Richteg Ustrengung* verbitt all Gefillsreegung, déi der Meditatioun widdersprécht. Fir der Meditatioun méi no ze kommen, soll ee seng Gefiller kontrolléieren an dem Schéinen an Ellene vis-à-vis gläichgülteg sinn.
# *Richteg Opmierksamkeet* oder och *richtegt Bewosstsinn* verlaangt, sech dem ganze mënschleche Kierper mat all sengen Eegenaarte vollkomme bewosst ze sinn. All Funktioune vun Otme bis Denke sollen an d'Bewosstsinn gehuewe ginn, fir se ze disziplinéieren.
# *Richteg Meditatioun* ass dat absolut Zil vum Nobelen aachtdeelege Pad. Hei soll et zur Fräiheet an zur Asiicht kommen. Et ass och eréischt hei wou all Leed iwwerwonne gëtt. Fir déi richteg Meditatioun z'erreeche gëtt et eng Rei vun Techniken a Methoden.
Kami

**Kami** (jap. 神) bezeechent an éischter Linn am Japanesche Shintoismus déi veréiert Gëtter. De *Wee vun de Kami* heescht op Japanesch *Shintō*. An de sougenannte *Shintō-Schräiner* ginn d'Kami veréiert. Am Japanesche kann de Begrëff deemno awer och op aner Relioune bezu ginn.

Eng konkreet Iwwersetzung vun dësem Begrëff ass schwéier. D'Konzept *Kami* bezeechent Naturgeeschter, déi an Déieren, Planzen, Bierger, Flëss oder Beem wunnen. Kami kann awer och op Gespenster an d'Séile vu Verstuerwene bezu ginn, déi nom westleche Verständnis net sou als Gëtter bezeechent ginn. Kami huet och vill typesch Eegenschafte vu verschiddene Gëtter an anere Reliounen net, wéi zum Beispill d'Onendlechkeet. Wéi de Shintoismus selwer huet och de Kami am Laf vun der Zäit vill Verännerungen duerchgemaach. De Begrëff Kami ass dowéinst nëmmen am Kontext vu senger Geschicht z'erklären.
Désirs

**Désirs** war eng lëtzebuergesch franséischsproocheg Zäitschrëft, déi am Oktober 2004 fir d'éischt erauskomm ass. Si ass fënnefmol am Joer vu Maison Moderne publizéiert ginn an war Ufanks just eng Bäilag vun der Wirtschafts- a Finanzzäitschrëft Paperjam. D'Oplo loung 2012 bei 15.000 Exemplairen.

D'Artikele waren ënner anerem Portraiten iwwer Kultur a Gastronomie.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Facebook
Eurovision Song Contest 1982

De **27. Eurovision Song Contest** war de 24. Abrëll 1982 a Groussbritannien. Organiséiert gouf d'Eurovisioun dat Joer am *Harrogate Conference Centre* zu Harrogate. Presantatrice war d'Jan Leeming.
 
Am Ganzen hunn 18 Länner matgemaach. Malta, Monaco, Italien, Griicheland a Frankräich waren net dobäi.
 
Verschidde Sänger ware scho virdru mol eng Kéier derbäi, d'Stella Maessen fir d'Belsch 1970 (Deel vun Hearts of Soul) an 1977 (Deel vun Dream Express), d'Anna Vissi fir Zypern 1980, d'Anita Skorgan fir Norwegen 1977 an 1979, de Jahn Teigen fir Norwegen 1978, d'Fatima Padinha an d'Teresa Miguel (béid Deel vun Doce) fir Portugal 1978 (Deel vu Gemini) an d'Sally Ann Triplett (Deel vu Bardo) fir Groussbritannien 1980 (Deel vu Prima Donna).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Harrogate matgedeelt ginn.

Déi éischt Plaz krut d'Vertriederin vun Däitschland, d'Nicole, mat 61 Punkte Virsprong virum Avi Toledano (Israel). Déi drëtt Plaz krut d'Arlette Zola, déi fir d'Schwäiz ugetruede war.

Fir Däitschland war et déi éischt Kéier datt et de Grand Prix gewonnen hat. D'Lidd ass europawäit e groussen Erfolleg ginn.

## Klassement

## Um Spaweck

* Eurovision.tv
* Eurovision.de
* diggiloo.net
Inflight

**Inflight** ass d'Bordzäitschrëft vun der lëtzebuergescher Fluchgesellschaft Luxair.

D'Artikelen an Inflight sinn entweeder op Franséisch oder op Englesch, an e puer Artikele sinn och a béide Sproochen.

## Geschicht

D'Bordzäitschrëft vun der Luxair gouf 1975 lancéiert, ënnert dem Titel **Flydoscope**. Deemools war se nach dräisproocheg, op Franséisch, Däitsch an Englesch. Vun 1986 u gouf d'Zäitschrëft op méi déckem a blénkegem Pabeier gedréckt, an all d'Texter goufen ofwiesselend just nach an enger Sprooch geschriwwen, entweeder Däitsch oder Franséisch.

1991 huet de Roger Leiner fir d'éischt Kéier e Luxair-Comic am Flydoscope verëffentlecht, wat hie wärend laange Joren duerno weider gemaach huet.

Vun 2005 u gouf Flydoscope vu Maison Moderne publizéiert, fënnef Mol am Joer. 2012 hat Flydoscope mat enger Oplo vun 30.000 Exemplairen eng Lieserschaft vu 60.600 Leit.

2021 huet den Numm vun der Zäitschrëft geännert. Si gouf an Inflight ëmbenannt. Zënterhier handelt et sech ëm eng Kollaboratioun vun der Luxair mat Paperjam an Delano.

Inflight ass online, an op Pabeier an all de Luxair-Fligeren an um Lëtzebuerger Fluchhafen disponibel.

## Kuckt och
* Lëscht vun Zeitungen an Zäitschrëften zu Lëtzebuerg

## D'Zäitschrëft Online
* ''Inflight'' (zënter 2021)
* ''Flydoscope'' (2005-2021)
Le Gendarme de Saint-Tropez

** Le Gendarme de Saint-Tropez** ass e franséisch-italieenesche Film vum franséische Filmregisseur Jean Girault aus dem Joer 1964.

## Ëm wat geet et am Film?
De Gendaarm Ludovic Cruchot avancéiert a gëtt op Saint-Tropez versat. Hien ass Wittmann a bréngt seng erwuessen Duechter mat...

## Soss
De Film huet, wéi och *[[Le Corniaud]]* a *[[Fantômas (Film 1964)|Fantômas]]*, déi dat selwecht Joer erauskommen, dem Louis de Funès zu sengem Duerchbroch als ee vun de populäerste franséische Komiker verhollef. Säi Succès huet mat sech bruecht, datt nach 5 aner Filmer mam Cruchot a senger Trupp nokoumen. D'Filmer sinn op dem de Funès säi Personnage *Cruchot* zougeschnidden, e choleereschen a séier iwwerfuerderte *klenge Chef*, dee gär déi ënnert him kujenéiert a viru senge Virgesetzte de schéine Männche mécht.

## Kuckt och
* *[[Le Gendarme à New York]]*
* *[[Le Gendarme se marie]]*
* *[[Le Gendarme en balade]]*
* *[[Le Gendarme et les Extra-terrestres]]*
* *[[Le Gendarme et les Gendarmettes]]*
Le Gendarme à New York

** Le Gendarme à New York** ass e franséisch-italieenesche Film vum franséische Filmregisseur Jean Girault aus dem Joer 1965.

## Ëm wat geet et am Film?
D'Brigade vun der Gendarmerie vu Saint Tropez soll Frankräich zu New York op enger Weltkonferenz vertrieden.Dem Cruchot (Louis de Funès) seng Duechter Nicole (Geneviève Grad) begleet si als blanne Passagéier...

## Kuckt och
* *[[Le Gendarme de Saint-Tropez]]*
* *[[Le Gendarme se marie]]*
* *[[Le Gendarme en balade]]*
* *[[Le Gendarme et les Extra-terrestres]]*
* *[[Le Gendarme et les Gendarmettes]]*
Le Gendarme se marie

** Le Gendarme se marie** ass e franséisch-italieenesche Film vum franséische Filmregisseur Jean Girault aus dem Joer 1968.

## Ëm wat geet et am Film?
De Wittmann Cruchot (Louis de Funès) verléift sech an d'Josepha (Claude Gensac), d'Wittfra vun engem héije Gendarmeriesbeamten. 
## Kuckt och
* *[[Le Gendarme de Saint-Tropez]]*
* *[[Le Gendarme à New York]]*
* *[[Le Gendarme en balade]]*
* *[[Le Gendarme et les Extra-terrestres]]*
* *[[Le Gendarme et les Gendarmettes]]*
Delano (Zäitschrëft)

**Delano** ass eng lëtzebuergesch engleschsproocheg Zäitschrëft, déi sech un déi international Communautéit zu Lëtzebuerg riicht. Hiren Ënnertitel ass *Understanding Luxembourg: current affairs, business, lifestyle, culture* (op Lëtzebuergesch: *Lëtzebuerg verstoen: aktuellt Geschéien, Wirtschaft, Lifestyle, Kultur*). Si gëtt vu Maison Moderne publizéiert an ass fir d'éischt am Januar 2011 erauskomm. Delano kënnt aachtmol am Joer mat enger Oplo vu 5.000 Exemplairen eraus.

De Sëtz vun der Redaktioun ass zu Bouneweg. Chefredakter ass den Duncan Roberts.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Homepage
* Facebook
Le Gendarme en balade

** Le Gendarme en ballade** ass e franséisch-italieenesche Film vum franséische Filmregisseur Jean Girault aus dem Joer 1970.

## Ëm wat geet et am Film?
De Cruchot (Louis de Funès) a seng Ekipp ginn a Pensioun geschéckt well hir Methoden ze al sinn... 
## Kuckt och
* *[[Le Gendarme de Saint-Tropez]]*
* *[[Le Gendarme à New York]]*
* *[[Le Gendarme se marie]]*
* *[[Le Gendarme et les Extra-terrestres]]*
* *[[Le Gendarme et les Gendarmettes]]*
Le Gendarme et les Gendarmettes

** Le Gendarme et les Gendarmettes** ass e franséische Film vum Jean Girault an Tony Aboyantz	 aus dem Joer 1982.

De Jean Girault ass bei den Dréiaarbechte gestuerwen, den Tony Arboyantz huet de Film du fäerdeg gedréint.

## Ëm wat geet et am Film?
De Cruchot (Louis de Funès) a seng Ekipp solle véier Gendarmetten de leschte Schlëff ginn...
## Kuckt och
* *[[Le Gendarme de Saint-Tropez]]*
* *[[Le Gendarme à New York]]*
* *[[Le Gendarme se marie]]*
* *[[Le Gendarme en balade]]*
* *[[Le Gendarme et les Extra-terrestres]]*
Chris Pavone

De **Chris Pavone**, gebuer 1968, ass en US-amerikanesche Schrëftsteller.

Hien ass zu New-York opgewuess. No engem Ofschloss op der Cornell University an huet eng 20 Joer fir Verlage geschafft, wou e sech op d'Editioun vu Kachbicher spezialiséiert huet.

Tëscht 2000 an 2002 huet hie mat Fra a Kanner zu Lëtzebuerg gelieft. Hie war deemools Hausmann, dee sech ëm d'Kanner gekëmmert huet.
An där Zäit huet hien ugefaange u sengem Kriminalroman *The Expats* ze schreiwen, deen d'Geschicht vun enger fréierer CIA-Geheimagentin, der Kate Moore, beschreift, déi mat hirem Mann op Lëtzebuerg geplënnert ass, deen do fir eng Bank schafft. Dat neit Liewen als Expat ass net einfach fir si, zemools al Gewunnechten aus hirem fréieren Job net sou einfach ewechzekréie sinn…

*The Expats* koum am Mäerz 2012 eraus.
## Wierker
* *The Wine Log, A Journal and Companion.* 1999.
* *The Expats. A Novel.* Crown, 2012.
* *The Accident*, 2014.

## Um Spaweck
* chrispavone.com
* "The best-selling thriller set in Luxembourg". wort.lu, Published on 05.04.12 10:15.
Sneaker Marmalade

**Sneaker Marmalade** war eng gratis lëtzebuergesch Zäitschrëft iwwer Schong. "Sneakers" ass den englesche Begrëff fir Sportschong, déi am Alldag gedroe ginn. Sneaker Marmalade gouf 2005 vum Fransous Gregory Kulus a vun der Islännerin Runa Egilsdottir gegrënnt.

Si war op Franséisch an op Englesch, huet sech u Lëit tëscht 25 a 35 Joer geriicht an ass zweemol am Joer publizéiert ginn.

De Sëtz vun der Redaktioun war an der Allée du Carmel um Fetschenhaff.

## Kuckt och
* Lëscht vun Zeitungen an Zäitschrëften zu Lëtzebuerg
352LuxMag

**352LuxMag** war eng lëtzebuergesch engleschsproocheg Zäitschrëft, déi op déi international Communautéit zu Lëtzebuerg ausgeriicht war.

352LuxMag war d'Nofollgerin vun der Zäitschrëft *[[352 Luxembourg News]]*, déi selwer aus der 1981 vum Pol Wirtz gegrënnter *Luxembourg News* entstanen ass. De 24. Juni 2011 ass déi lescht Versioun op Pabeier erauskomm. Am Mäerz 2012 huet d'Firma New Media Lux, zu där och 352LuxMag gehéiert huet, Faillite gemaach; zanterhier gëtt et och déi digital Versioun net méi.

Déi lescht Chefredaktesch war d'Ros Browne.

## Kuckt och
* Lëscht vun Zeitungen an Zäitschrëften zu Lëtzebuerg
IUEOA (Zäitschrëft)

**IUEOA** war eng lëtzebuergesch kulturell Zäitschrëft iwwer Ëmwelt an nohalteg Entwécklung. Si ass vun der Association sans but lucratif mam selwechten Numm erausbruecht ginn an hat den Ënnertitel *Magazine du développement culturable*.

IUEOA hat eng Oplo vun 3.000 Exemplairen a war op Franséisch an Englesch.

Chefredaktere waren d'Sarah Cattani an de Sven Becker. De Sëtz vun der Redaktioun war an der Stad Lëtzebuerg.

Déi fënneft a lescht Ausgab ass 2011 erauskomm.

## Ausgaben
* N°001: *Eau / Water* (2009)
* N°002: *Alimentation / Food* (2010)
* N°003: *Air* (2010)
* N°004: *Ne pas jeter - Do not dump* (2011)
* N°005: *Vivre sans / Living without* (2011)

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Internetsäit vun der a.s.bl. IUEOA
* Ausgabe vun IUEOA op Issuu
ArcelorMittal Orbit

Den **ArcelorMittal Orbit** ass een 115 Meter héijen Aussiichtstuerm am Olympiapark zu Stratford, London. Dës stole Skulptur ass dat gréisst Konschtwierk, dat a Groussbritannien am ëffentleche Raum steet, an ass geduecht, eng dauerhaft Erënnerung un d'Olympesch Summerspiller 2012 ze bleiwen.

Den Tuerm gouf tëscht dem Olympiastadion an dem *Aquatics Centre* opgeriicht. Vun zwou Aussiichtsplattformen um Tuerm aus kann een iwwer dee ganzen *Olympic Park* kucken.

## Geschicht
Am Oktober 2008 hunn de Buergermeeschter vu London Boris Johnson an d'Olympia-Ministesch Cecil Balmond en Design-Concours ausschreiwe gelooss, fir een op d'mannst 100 m héije markanten Tuerm am Oympiapark opriichten ze loossen.

Am Oktober 2009 huet eng Jury vun 9 Leit aus de 50 Entwërf de Gewënnerprojet *Orbit* vum Kënschtler Anish Kapoor an dem Ingenieur Cecil Balmond bekannt ginn. De Lakshmi Mittal, räichste Mann aus Groussbritannien a President vun ArcelorMittal, huet sech mat 16 Millioune Pond um Projet bedeelegt, déi reschtlech 3,1 Mio vum am Ganzen 19,1 Millioune Pond deieren Tuerm komme vun der *London Development Agency*. Den Haaptsponsor huet dann och däerfen den Numm vu senger Firma offiziell un den Tuerm drunhänken.

De Bau huet am November 2010 ugefaangen, a genee 1 Joer drop war d'maximal Héicht erreecht. Den *Orbit* besteet aus 1.400 Tonne Stol dee bal all aus de Stolwierker vun ArcelorMittal uechter d'Welt hier ass. 300 Tonnen dovu sinn aus recycléiertem Stol vun ArcelorMittal Esch-Belval.

## Quellen
* 1000 Tonnen ArcelorMittal-Stahl für olympisches Wahrzeichen
* ArcelorMittal-Turm nimmt Form an
* "Sie lieben ihn, sie hassen ihn"
* ArcelorMittal-Orbit: Ein Stück Luxemburg in London

## Um Spaweck

* WebSäit vum Tuerm
Instituto Camões

Den **Instituto Camões** (ofgekierzt: **IC**) ass eng ëffentlech kulturell Institutioun vum Portugisesche Staat, déi 1992 gegrënnt gouf fir d'portugisesch Sprooch weltwäit ze fërderen. Si ass administrativ a finanziell onofhängeg. Den Numm erënnert un de portugiseschen Nationaldichter Luís de Camões.

## Geschicht
Den Instituto Camões gouf 1992 gegrënnt an ass d'Nofollgerinstitut vun enger Rei aner Etablissementer vum portugisesche Staat, vun deenen dat éischt 1929 an d'Liewe geruff gouf. Ufanks stoung den IC nach ënner der Tutelle vum Educatiounsministère, 1994 ass en dunn awer bei den Ausseministère transferéiert ginn.

D'offiziell Missioun vum Instituto Camões ass d'Verbreeden an d'Ënnerrichte vun der portugisescher Sprooch a Kultur am Ausland an d'Fërdere vum Portugiseschen als international Kommunikatiounssprooch. Si verwalt och d'Netzwierk vum Enseignement vum Portugiseschen am Ausland, dat sech ënner anerem ëm déi direkt Coursen, d'Fortbildung an d'Formation à distance këmmert.

Den Instituto Camões ass an 72 Länner aktiv an ënnerhält 19 Kulturzentren, dorënner de Centro Cultural Português no Luxemburgo zu Lëtzebuerg, 49 Poler fir Weiderbildung fir Professeren a 60 Sproochenzentre mat ëm déi 1.170 Proffen an 155.000 Schüler.

Zu Lëtzebuerg ass den IC an de selwechte Raimlechkeete wéi de Centro Cultural Português um Boulevard Royal.

### Kulturzentre vum Instituto Camões an der Welt

*  (Luanda)
*  (Hamburg)
*  (Brasilia an São Paulo)
*  (Praia a Mindelo)
*  (Peking)
*  (Paräis)
*  (Bissau)
*  (Nei-Delhi)
*  (Tokio)
*  (Lëtzebuerg)
*  (Macao) 
*  (Rabat a Casablanca)
*  (Maputo a Beira)
*  (São Tomé a Príncipe)
*  (Vigo)
*  (Dili)
*  (Bangkok)

## Um Spaweck
* Offiziell Internetsäit 
* Den Instituto Camões op Twitter an Facebook